Alpideemi

Alpideemi (kauppanimi Ananxyl) on oraalisesti annosteltava anksiolyyttinen imidatsopyridiineihin kuuluva lääkeaine, joka on sukua paremmin tunnetulle tsolpideemille. Tsolpideemista poiketen alpideemilla ei ole sedatiivista vaikutusta normaalilla käyttöannoksella, ja sitä käytetään pääasiassa ahdistuksen hoitoon. Se ei myöskään toimi unilääkkeenä normaaleilla annoksilla, ja sillä on antikonvulsatiivisia vaikutuksia suuremmilla kuin normaalisti ahdistukseen käytettävillä annoksilla.

Alpideemin keihitti Synthélabo (nykyisin osa Sanofi-Aventis-yhtiötä). Se hyväksyttiin käyttöön Ranskassa vuonna 1991, mutta poistettiin markkinoilta vuonna 1994 ja se ei ole enää käytössä missään päin maailmaa.

Käyttö 
Alpideemia määrättiin potilaille jotka kärsivät keskivaikeasta vaikeaan ahdistukseen. Useimmat näistä potilaista olivat joko resistenttejä tai yliherkkiä bentsodiatsepiineille, joten heille määrättiin nonbentsodiatsepiineihin kuuluvaa alpideemia.

Alpideemi kuitenkin poistettiin markkinoilta koko maailmassa vuoteen 1995 mennessä, sillä lääkkeen todettiin aiheuttavan vakavia maksavaurioita.

Lähteet 

Anksiolyytit
Lääkeaineet joilla ei ole ATC-koodia
Markkinoilta poistuneet lääkkeet
Nonbentsodiatsepiinit
Imidatsopyridiinit